Голигон

Голигон — многуаголник кој има само прави агли, чија должина на страна е низа последователни цели броеви.

 Својства 
Голигонот е сериски изогон од 90°, односно многуаголник чии агли се еднакви (тука, прави агли) и чии должини на страните се последователни цели броеви. Почнувајќи од изворното теме, второто теме на голигонот се наоѓа една единица растојание од првото теме во правец на север или југ, третото теме е две единици од втората во правец на запад или исток, четвртото теме е три единици од третотот кон север или југ, и така натаму до враќање на изворното теме.

Во таков многуаголник, должината на сите хоризонтални страни има ист паритет, како и сите вертикални страни. Така, бројот n на страните на голигонот мора да ги задоволува следните две равенки:

 ±1 ±3...±(n-1) = 0
 ±2 ±4...±n=0

следи дека n мора да биде повеќекратник од 8.

Има единствен осумстран голигон; не е вкрстен и може да ја теселира рамнината со ротирање за 180°. Има 28 голигони со 16 страни, од кои само 3 не се вкрстени, 2.108 со 24 страни, 227.322 со 32 страни итн. Бројот на голигони од одреден ред може лесно да се пресмета, но од друга страна, одредувањето на бројот на голигони кои не се вкрстуваат е многу потежок проблем.

Можно е да се менува дефиницијата со користење на низи од броеви различни од последователни цели броеви или агли различни од 90°.

 Историски 
Голигоните се измислени и именувани од Ли Салоуз, а популаризиран од Александар Дјудни во 1990 година во статија во Scientific American.

 Поврзано 
 Многуаголник

 Наводи 

Категорија:Многуаголници
Категорија:Зборови што ги нема во ТРМЈ
Категорија:Неологизми од 20 век